

 **GRĂDINIȚA HELLO KIDS**

 ***Str.Frăsinet, Nr.2A, Mun.Ploiești***

 ***Telefon:0344.407.856, 0723.616.533***

 ***Email:******contact@hello-kids.ro,*** [***www.hello-kids.ro***](http://www.hello-kids.ro/)

**Nr. 2690/01.09.2025**

***OFERTA EDUCAŢIONALĂ A***

***GRĂDINIŢEI “HELLO KIDS”***

***AN ȘCOLAR 2025-2026***

 Director**,**

DUMITRACHE ADRIANA

***Grădiniţa “Hello Kids”*** este o unitate de învăţământ preuniversitar particular, dorind a fi recunoscută şi apreciată pentru performanţele copiilor, prin prezenţa acestora în viaţa social-culturală, având ca obiectiv prioritar dezvoltarea şi valorificarea la cote înalte a aptitudinilor lor.

 Scopul grădiniţei este acela de a asigura un climat care să permită copiilor să se dezvolte în ritm propriu, educaţia trebuie să cultive deschiderea copiilor către nou, independenţa şi încrederea în forţele proprii, dar şi respectul faţă de semeni şi responsabilitatea.

Cultura organizațională a grădiniței este caracterizată printr-un ethos profesional înalt. Valorile dominante sunt: egalitarism, cooperare, munca în echipă, respect reciproc, ataşament faţă de copii, respectul faţă de profesie, libertate de exprimare, receptivitate la nou, creativitate, entuziasm, dorinţa de afirmare.

***Date de contact:***

***Adresa grădiniței:*** *Ploiesti, Str Frasinet, Nr 2A*

*Telefon: 0723616533*

*E-mail: contact@hello-kids.ro,www.hello-kids.ro*

 Grădinița funcționează într-un spațiu generos, liniștit, cu destinație de grădiniță, desfășurat pe trei nivele, cu spații interioare și exterioare modern amenajate, care permit o bună desfășurare a programului instructiv – educativ.

***CE OFERIM:***

Serviciile educaţionale oferite de grădiniţa noastră se adresează următorilor beneficiari:

* Beneficiari primari: preşcolarii cu vârste cuprinse între 3 – 6 ani;
* Beneficiari secundari: familiile preşcolarilor;
* Beneficiari terţiari: comunitatea locală, societatea în general.

**Grădiniţa “Hello Kids”** oferă o abordare pluridisciplinară: îngrijire, nutriţie şi educaţie, în acelaşi timp.

Pentru anul şcolar 2025-2026, propunem următorul plan de şcolarizare:

* 2 grupe mici – Nivel I (3-5 ani)
* 1 grupă mijlocie – Nivel I (3-5 ani)
* 1 grupă mare – Nivel II (5-6 ani).

Grădiniţa va functiona în intervalul orar 7.00-18.00, oferind următorul tip de program:

Program zilnic 8.00 - 17.00 □ pentru care beneficiarul achita taxa fixa in valoare de 1.900 lei/lună

Program zilnic 8.00 - 18.00 □ pentru care beneficiarul achita taxa fixa in valoare de 2200 lei/lună

Program zilnic 7.00 - 17.00 □ pentru care beneficiarul achita taxa fixa in valoare de 2200 lei /lună

**RESURSE UMANE**

 Întreaga echipă a unității de învățământ, formată din personalul didactic (directorul și cele 5 cadre didactice de la grupe), personalul didactic auxiliar și administrativ, este specializată pentru a lucra cu copiii preșcolari și este definită prin profesionalism, capacitate de organizare și îndrumare, dragoste pentru copii, entuziasm și dinamism și se bucură de prestigiu în comunitate.

Din prima zi de grădiniță, personalul unității de învățământ se va preocupa sa aducă zâmbet și o stare de bine pe chipul fiecărui copil ce ne va trece pragul.

 **Vacanțe:**

 Conform structurii anului școlar 2025-2026, aprobată de Ministerul Educației și Cercetării.

În **Grădiniţa “Hello Kids”**, în anul școlar 2025-2026, procesul instructiv-educativ se va desfăşura conform Curriculum-ului pentru învăţământul preşcolar, aprobat prin O.M.E.N. nr. 4694/02.08.2019.

**PLANUL DE ÎNVĂȚĂMÂNT UTILIZAT ÎN**

**ANUL ȘCOLAR 2025-2026**

|  |  |  |  |
| --- | --- | --- | --- |
| **Intervalul de vârstă** | **Categorii/****Tipuri de activități de****Învățare** | **Nr. ore de activități de învățare****desfășurate cu copiii zilnic/tură** | **Numărul total de ore de****activități de învățare/****săptămână** |
| **37 – 60 luni** | Jocuri și activități liber-alese | 2 h | 10 h |
|  | Activități pentru dezvoltare personală | 2 h | 10 h |
|  |
|  | Activităţi pe domenii experiențiale | 1 h | 5 h |
|  |
|  | **TOTAL** |  | **25 h** |
| **61 – 72/84 luni** | Jocuri și activități liber-alese | 2 h | 10 h |
|  | Activități pentru dezvoltare personală | 1 ½ h | 7 ½ h |
|  | Activităţi pe domenii experiențiale | 1 ½ h | 7 ½ h |
|  |
|  | **TOTAL** |  | **25 h** |

**Prezentarea resurselor curriculare:**

În **Grădiniţa “Hello Kids”**se folosesc următoarele materialele curriculare pentru nivelul preşcolar:

* curriculum preșcolar;
* planuri de învăţământ;
* metodologia de aplicare a planului de învăţământ;
* ghiduri de bune practici;
* managementul grupei;
* auxiliare curriculare;
* scrisori metodice;
* îndrumatoare privind întocmirea planificărilor;
* softuri educaționale.
* **Activități opționale ce se vor desfășura în anul școlar 2025-2026:**

 - Grupa mică – Opțional „Să vorbim corect!”

 - Grupa mijlocie – Opțional „În ritmul muzicii”

 - Grupa mare – Opțional „Ne mișcăm, ne mișcăm, foarte bine ne distrăm!”

* **Cluburi ce se vor desfășura în anul școlar 2025-2026:**
* Limba Engleză
* Limba Franceză
* Pian
* Robotica
* Zumba

***Activități extrașcolare și extracurriculare:***

În **Grădiniţa “Hello Kids”**, *activităţile curriculare, extracurriculare şi extraşcolare* sunt centrate, în egală măsură, pe formarea capacităţilor intelectuale de bază, a atitudinilor şi comportamentelor dezirabile la prescolari, calitatea acestor performanţe asigurându-se prin utilizarea preponderentă a metodelor interactive, participative, precum şi prin raportarea problematicii la experienţele copiilor.

Activitățile extracurriculare propuse de **Grădiniţa “Hello Kids”** satisfac nevoia de interactiune socială, exersarea unor abilități și cultivarea unor aptitudini individuale.

 Cadrele didactice și părinții sunt implicați în marcarea unor evenimente importante. Fiecare grupă organizează activități și acțiuni după metoda proiectelor, în manieră proprie.

 Prin activitățile extracurriculare sportive satisfacem nevoia de joc și mișcare, ce este una din nevoile fundamentale ale copiilor, mișcarea efectuată sub forma unor exerciții fizice de tip sportiv.

 Astfel, pe parcursul anului școlar, preșcolarii vor fi implicați în diverse activități extracurriculare: excursii, ateliere, vizionări piese de teatru și filme, serbări.

***Relatiile cu familia și reprezentanții comunității***

 Comunicarea cu părinții preșcolarilor și cu reprezentanții comunității se va realiza, în **Grădiniţa “Hello Kids”,** prin:

* şedinţe cu părinţii,
* consultaţii periodice săptamânale și întâlniri lunare cu părinţii,
* consiliere,
* serbari,
* expozitii,
* avizier,
* e-mail,
* grup de WhatsApp
* discuții zilnice cu părinții.

**Modalităţi de promovare a ofertei educaţionale**

Pentru cunoaşterea în comunitate a ofertei educaţionale a **Grădiniței “Hello Kids”**, propunem următoarea strategie:

a.Informarea publicului / comunităţii cu privire la activitatea grădiniţei;

b. Informarea părinţilor cu privire la specificul grădiniţei şi la opţiunile de studiu (oferta educaţională) din cadrul acestei grădiniţe.

Responsabilul cu activitatea de relaţii publice din cadrul grădiniţei se va ocupa de atingerea acestor obiective si de promovarea ofertei educationale a unitatii pentru anul scolar 2025-2026, folosind urmatoarele strategii:

* *promovarea indirectă*, prin intermediul Internetului (popularizarea exemplelor de bună practică pe diverse site-uri de specialitate);
* *promovarea directă*, în locurile publice de joacă pentru copii (parcuri), participarea la diverse manifestații locale, județene sau naționale, din sfera educației, tipărirea de flyere și pliante, actualizarea permanentă a site-ului unității, publicarea periodică de imagini şi descrieri ale activităţilor derulate de preșcolari pe pagina de Facebook/Instagram.

**VĂ AȘTEPTĂM CU DRAG!**